Jean-Marc Ayrault
Jean-Marc Ayrault [prantsuse [ʒɑ̃maʁk eʁo]] (sündinud 25. jaanuaril 1950 Maulévrier's) on Prantsusmaa poliitik. Ta oli 16. maist 2012 kuni 31. märtsini 2014 Prantsusmaa peaminister. Aastail 1989–2012 oli ta Nantes'i linnapea, 1997–2012 juhtis Sotsialistliku Partei gruppi Rahvusassamblees. Pärast François Hollande'i võitu Prantsusmaa 2012. aasta presidendivalimistel nimetati Ayrault riigi peaministriks. Pärast Sotsialistliku partei kaotust 2014. aasta märtsi kohalikel valimistel astus ta tagasi. 11. veebruarist 2016 on ta Prantsusmaa välisminister.